ગાંધીધામ: રાપર તાલુકાના આડેસર પાસે આવેલી ચેક પોસ્ટ ઉપર જીઆરડીના જવાન પર હુમલો કર્યા બાદ ચેકપોસ્ટની પોલીસ ચોકીને પંજાબી ટ્રક ચાલકો અને ક્લીનરોએ નુકશાન પહોંચાડી હોવાની ઘટના બાદ આડેસર પોલીસ મથકના પીએસઆઇ સહિત બે પોલીસકર્મીઓને સસ્પેન્ડ કરી દેવાના અણધાર્યા નિર્ણયથી પોલીસે માર પણ ખાધી અને નોકરી પણ ગુમાવી જેવો તાલ સીર્જાયો છે. તા. 21/11 ના મોડી રાત્રે આડેસર ચેકપોસ્ટ પર જીઆરડીના જવાન બાબુ લખમણ ભટ્ટી સાથે સાત પંજાબી ટ્રક ચાલકો તથા ક્લીનરોએ માથાકુટ બાદ હથિયાર સાથે હુમલો કરી પોલીસ ચોકીને પણ નુકસાન પહોંચાડ્યું હતું તે સમયે હથિયારી કોન્સટેબલ મકનસિંહ વાઘેલા અને બિન હથિયારી કોન્સટેબલ અશોક સોલંકી ત્યાં હાજર હતા અને તેઓ સાબિતી માટે પોતાના મોબાઇલમાં આ ઘટનાનું શુટિંગ કરી રહ્યા હતા તેમના મોબાઇલ પણ પંજાબી ચાલકોએ લૂંટી લીધા હતા.